open-index/open-wikipedia-markdown huggingface dataset:
Milwaukee Admirals

**Milwaukee Admirals** je profesionálny hokejový klub hrajúci v kanadsko-americkej AHL. Sídli v meste Milwaukee v americkom štáte Wisconsin. Je to farma klubov NHL Nashville Predators a Edmonton Oilers. Bol založený v roku 1970 ako amatérsky klub. V zatiaľ poslednej sezóne (2006/07) bol najproduktívnejším hráčom center Rich Peverley.

## Iné projekty

## Externé odkazy
* Oficiálna webstránka
* http://www.hockeydb.com/ihdb/stats/teamseasons.php?tid=2612


Kategória:Kluby AHL
Kategória:Šport v Milwaukee
Kategória:Nashville Predators
Kategória:Edmonton Oilers
Omaha Ak-Sar-Ben Knights

**Omaha Ak-Sar-Ben Knights** bol profesionálny hokejový klub hrajúci v kanadsko-americkej AHL, ktorý hrával v  meste Omaha v americkom štáte Nebraska. Bola to farma klubu NHL Calgary Flames. Klub bol založený v roku 2005, zanikol o dve sezóny neskôr keď bol nahradený klubom Quad City Flames.

Ako farma Calgary boli Knights nástupcom klubu Saint John Flames. Zvláštny názov tímu Ak-Sar-Ben pochádza od miestneho združenia mesta Omaha, Rytieri z Ak-Sar-Ben (ich logo bolo tiež integrované do loga franšízy). Ozančenie *Ak-Sar-Ben* sprava doľava, znamená Nebrasku, štát, v ktorom sa tím nachádzal.

Klubové farby boli červená, čierna, zlatá a strieborná.

## Referencie


## Externé odkazy
* Oficiálna stránka klubu  

Kategória:Zaniknuté kluby AHL
Kategória:Calgary Flames
C4

**C4** môže byť:
*výbušnina, pozri C-4
*štandardná medzinárodná veľkosť papiera (229x324 mm) podľa ISO 216, pozri formát papiera
*automobil nižšej strednej triedy značky Citroen, pozri Citroën C4
*športový automobil a štvrtá generácia Chevroletu Corvette, pozri Chevrolet Corvette (C4)
*C4 cyklus, pozri Hatch-Slackov cyklus
National Football League

**National Football League** (skratka **NFL**) je najväčšia a najprestížnejšia liga amerického futbalu na svete. Hrá v nej 32 klubov z rôznych amerických miest. Liga je rozdelená na dve konferencie: American Football Conference (AFC) - Americkú a National Football Conference (NFC) - Národnú. Počas základnej časti odohrá každý klub 16 zápasov počas 17. týždňov, od septembra do decembra. Na konci základnej časti sa hrá play-off, ktoré končí zápasom Superbowl. NFL bola založená v roku 1920 ako American Professional Football Association, názov National Football Leauge sa používa od roku 1923.

## Súčasné kluby

## Externé odkazy
* Oficiálna webstránka
* Oficiálna webstránka hráčov NFL 
* Oficiálna webstránka Super Bowl
Dave Andreychuk

**Dave Andreychuk**, celým menom **David John Andreychuk** (* 29. september 1963, Hamilton) je bývalý kanadský profesionálny hokejový útočník. Andreychuk hrával v NHL za kluby Buffalo Sabres, Toronto Maple Leafs, New Jersey Devils, Boston Bruins, Colorado Avalanche a Tampa Bay Lightning. Od roku 2002 do roku 2006 bol kapitánom klubu Tampa Bay Lightning, s ktorým získal v roku 2004 Stanley Cup. Je jedným z najproduktívnejších ľavých krídelníkov v histórii NHL, člen Siene slávy.

## Klubové štatistiky

## Externé odkazy
*

Kategória:Narodenia v 1963
Kategória:Kanadskí hokejisti
Kategória:Hráči Buffalo Sabres
Kategória:Hráči New Jersey Devils
Kategória:Hráči Tampa Bay Lightning
Kategória:Hráči Toronto Maple Leafs
Kategória:Hráči Boston Bruins
Kategória:Hráči Colorado Avalanche
Kategória:Hokejisti draftovaní klubom Buffalo Sabres
Kategória:Víťazi Stanleyho pohára
Kategória:Účastníci MS v hokeji 1986
Kategória:Členovia Hokejovej siene slávy
Kategória:Osobnosti z Hamiltonu (Ontário)
Mike Modano

**Mike Modano** (* 7. jún 1970, Detroit, Michigan, USA) je bývalý americký hokejový center a bývalý kapitán klubu NHL Dallas Stars. Patril medzi najlepších strelcov USA, ktorí nastúpili v NHL. Modano nosil číslo 9.

Modana vybral klub Minnesota North Stars ako prvého hráča draftu v roku 1988. Stal sa tak v histórií 5. američanom, ktorému sa to podarilo. Modano zostal v organizácií Stars dlhšie obdobie. Hneď vo svojej prvej sezóne v NHL sa mu darilo, v 80 zápasoch dosiahol 75 bodov. Dôsledkom toho získal v roku 1990 *[[Calder Memorial Trophy]]* pre najlepšieho nováčika NHL.

V roku 1999 dosiahol svoj najväčší úspech, keď Dallas triumfoval vo finále Stanley Cupu v roku 1999.

V roku 2011 oznámil ukončenie svojej aktívnej hráčskej kariéry, v ktorej odohral spolu 1499 zápasov v NHL.

## Referencie


## Iné projekty

## Externé odkazy
*

Kategória:Hokejisti USA
Kategória:Strieborní olympijskí medailisti v ľadovom hokeji
Kategória:Strieborní olympijskí medailisti USA
Kategória:Účastníci MS v hokeji 1990
Kategória:Účastníci MS v hokeji 1993
Kategória:Účastníci MS v hokeji 2005
Kategória:Hráči Minnesota North Stars
Kategória:Hráči Dallas Stars
Kategória:Hráči Detroit Red Wings
Kategória:Hokejisti draftovaní klubom Minnesota North Stars
Kategória:Víťazi Stanleyho pohára
Kategória:Členovia Hokejovej siene slávy
Kategória:Osobnosti USA talianskeho pôvodu
Kategória:Osobnosti z Detroitu
Kategória:Hokejisti na Zimných olympijských hrách 2002
Dino Ciccarelli

**Dino Ciccarelli** (* 8. február 1960) je bývalý kanadský profesionálny hokejový útočník, ktorý odohral 19 sezón v NHL. Svoju poslednú sezónu odohral v roku 1998 v drese Florida Panthers. Počas svojej kariéry odohral v NHL 1232 zápasov v ktorých získal 1200 kanadských bodov.

Bol štyrikrát nominovaný do zápasu NHL All-Stars (v rokoch 1982, 1983, 1989 a 1997).

## Klubové štatistiky

## Externé odkazy
* 

Kategória:Kanadskí hokejisti
Kategória:Hráči Minnesota North Stars
Kategória:Hráči Washington Capitals
Kategória:Hráči Detroit Red Wings
Kategória:Hráči Tampa Bay Lightning
Kategória:Hráči Florida Panthers
Kategória:Členovia Hokejovej siene slávy
Kategória:Kanadské osobnosti talianskeho pôvodu
Kategória:Účastníci MS v hokeji 1987
Kategória:Osobnosti zo Sarnie
Paul Biya

**Paul Biya** (*13. február 1933, Mvomeka'a, Kamerun) je prezidentom Kamerunskej republiky od roku 1982. Je dlhoročným predsedom Kamerunského ľudovo-demokratického hnutia.

Študoval na École nationale d'administration v Paríži.

Jeho predchodcom bol Ahmadou Ahidjo.

Kategória:Narodenia v 1933
Kategória:Žijúci ľudia
Kategória:Prezidenti Kamerunu
Kategória:Rytieri veľkokríža Radu za zásluhy Talianskej republiky
Roskilde

**Roskilde** je mesto v Dánsku na ostrove Sjælland, ktoré má približne 49 000 obyvateľov. Po Kodani je druhým najväčším mestom ostrova. Patrí k historickým mestám v Dánsku, jeho história začína už v období Vikingov. Nachádza sa tu železničná stanica, ktorá je dôležitou zastávkou medzi Kodaňou a zvyškom Dánska. Symbolom mesta je gotická katedrála zapísaná v UNESCO. 

Od roku 1971 sa tu každoročne koná hudobný festival, v súčasnosti jeden z najväčších rockových festivalov v Európe, Roskilde Festival.

## Referencie

## Iné projekty


Kategória:Mestá v Dánsku
Kategória:Región Sjælland
Kategória:Bývalé hlavné mestá
Gramsh (mesto)

**Gramsh** alebo **Gramshi** je malé mesto ležiace v juhovýchodnom Albánsku. Má okolo 9 000 obyvateľov (2011). Mesto sa nachádza v údolí rieky Devoll, asi 40 kilometrov na juh od Elbasanu. Gramsh je hlavným mestom okresu Gramsh.

Sídli tu miestny futbalový klub KF Gramshi.

Kategória:Mestá v Albánsku
Bermuda Bowl

**Bermuda Bowl** sú majstrovstvá sveta v bridži, organizované od roku 1950 raz za 2 roky Svetovou bridžovou federáciou (WBF), v open kategórii družstiev. Súčasne s *Bermuda Bowl* sa hrá Venice Cup (majstrovstvá sveta družstiev žien) a Seniors Bowl.
Názov je odvodený z prvého miesta konania.

V súčanosti sa Bermuda Bowl zúčastňuje 22 družstiev: 7 z Európy, 3 zo Severnej Ameriky, 2 z Južnej Ameriky, 5 z Ázie, 2 z Afriky, 1 zo Strednej Ameriky a 2 z Oceánie.

*NPC je nehrajúci kapitán a PC je hrajúci kapitán*
* BridgeGuys, Bermuda Bowl Winners  

## Externé odkazy
* História Bermuda Bowl  
* Oficiálna stránka Bermuda Bowl na WBF  
* Víťazi  

Kategória:Bridžové súťaže
Devoll (rieka)

**Devoll** alebo **Devolli** je rieka v Albánsku (kraje Berat, Korçë). Je to zdrojnica rieky Semani. Je 181 km dlhá. Povodie má rozlohu 3 240 km².

## Priebeh toku
Pramení v horách Gramos. Pretína medzihorskú kotlinu Korçë, kde vytvára plytké jazero Maliqi. Neďaleko mesta Poshnja vytvára po sútoku s Osumom rieku Semani.

## Vodný stav
Vysoký vodný stav je na jeseň a v zime a nízky v lete. Priemerný prietok v ústí je 49,5 m³/s.

## Využitie
Využíva sa na zavlažovanie a na zisk vodnej energie (hydroelektráreň).

## Iné projekty
 

Kategória:Rieky v Albánsku
Eiterfeld

**Eiterfeld** je nemecká obec v spolkovej krajine Hesensko. Leží na severe krajinského okresu Fulda. Na území obce sú hrad Fürsteneck a zámok Buchenau.

## Iné projekty

## Externé odkazy
*Homepage Eiterfeld
*Burg Fürsteneck

Kategória:Obce v Hesensku
Medzinárodná asociácia mentálnych športov

**Medzinárodná asociácia mentálnych športov** () je organizácia ktorú založili Svetová bridžová federácia (WBF), Svetová šachová federácia (FIDE), Medzinárodná federácia GO (IGF) a FMJD.

Cieľom IMSA je rozvoj a propagácia mentálnych športov, ich zavádzanie do škôl a organizovanie spoločných športových podujatí napr. mentalympiáda. IMSA vznikla dňa 19. apríla 2005, prezidentom je José Damiani. IMSA zastrešuje vyše 400 národných federácií a viac než 500 miliónov hráčov.

## Externé odkazy
*Oficiálne stránky v angličtine 

Kategória:Medzinárodné športové organizácie
Kategória:Organizácie založené v 2005
Scribus

**Scribus** je počítačový program na sadzbu dokumentov, tzv. Desktop publishing. Je šírený zdarma pod licenciou GNU GPL.

## Technické parametre
Program bol vyvinutý pre operačný systém Linux. Následne boli vytvorené jeho verzie pre operačné systémy Windows, MacOS či OS/2. Scribus je komplexný program ponúkajúci celý rad funkcií, vrátane scriptov v jazyku Python, podporu väčšiny textových i grafických súborov, vrátane SVG, TrueType a OpenType fontov, CMYK a ICC správu farieb či export do PDF.
Scribus je plne lokalizovaný do slovenského jazyka.

## Referencie

## Externé odkazy
*www.scribus.net  – oficiálne stránky projektu
*www.scribus.cz – stránky pre česky hovoriacich používateľov
*http://www.itnews.sk/spravy/software/2009-10-01/c129334-scribus-bezplatne-dtp-riesenie-nielen-pre-male-firmy  - Scribus, bezplatné DTP riešenie nielen pre malé firmy

Kategória:Sadzačský softvér
Kategória:Grafický softvér
Kategória:Slobodný softvér
Himarë

thumb|Himarë
thumb|Ruiny Himarë v časoch vyľudnenia

**Himarë** alebo **Himara**, grécky Χειμάρρα (Chimarra), je malé mestečko na pobreží Iónskeho mora na juhu Albánska v okrese Vlorë v kraji Epirus s veľkým podielom gréckeho obyvateľstva. 

Mesto bolo v staroveku známe ako *Chimera*, žili tu grécke kmene Epirótov. V 18. storočí tu vznikla prvá grécka škola.

Nachádza sa medzi mestami Sarandë a Vlorë a je osídlené prevažne Grékmi. Mnohí Gréci v 90. rokoch minulého storočia odišli hľadať prácu do susedného Grécka a preto bolo mesto ešte nedávno vyľudnené. Až v posledných rokoch sa z neho stalo pokojnejšie letovisko. Pochádza odtiaľto grécky futbalista Sotirios Ninnis.

## Referencie


## Iné projekty

## Externé odkazy
* Oficiálna stránka 
* Karen Francis: ''The Lost Caves of Luigi Cardini. Explorations in Albania 1930-2001'' 

Kategória:Mestá v Albánsku
IMSA

**IMSA** môže byť skratka pre

*International Mind Sports Association: Medzinárodná asociácia mentálnych športov 
*Illinois Mathematics and Science Academy
*International Motor Sports Association
*International Municipal Signals Association
*Insurance Marketplace Standards Association

Kategória:Skratky
Kavajë (mesto)

**Kavajë** alebo **Kavaja** (po taliansky: *Cavaia*) je mesto na západe Albánska a centrum okresu Kavajë v kraji Tirana. Žije tu viac ako 40 000 obyvateľov. 

Mesto bolo založené roku 1595 pod menom *Kavalje*. Bolo to prvé mesto v Albánsku, kde začala revolúcia proti komunizmu. 

Kavajë sa leží  nad morom a má pobrežie približne  dlhé pobrežie s hlavnou plážou „Golem“.

Sídli tu miestny futbalový klub Besa Kavajë ktorý hrá v prvej albánskej lige.


Kategória:Mestá v Albánsku
Klos

**Klos** alebo **Klosi** je malé mestečko ktoré sa nachádza v centrálnom Albánsku v okrese Mat. V roku 2004, malo toto mesto približne 800 obyvateľov. Klos leží 28,5 kilometrov od hlavného mesta Tirana a 14 kilometrov od mesta Burrel.

Kategória:Mestá v Albánsku
Miroslav Kudzia

**Miroslav Kudzia** (* 1962, Vranov nad Topľou) je slovenský maliar. Tvorí najmä krajinárske olejomaľby, ale aj abstrakcie.

Po počiatočných váhaniach a živelnosti dospel Miroslav Kudzia k novej tvorivej vitalite. Nadobudnuté tvorivé a životné skúsenosti, hľadanie vlastného umeleckého výrazu, vybojovaný vnútorný zápas o vlastné tvorivé smerovanie, posúvajú jeho tvorbu do nových výtvarných kvalít súčasnej slovenskej moderny. Opúšťa zaužívané realistické výtvarné postupy a transformuje ich do znakov symbolov a svojských štýlových maniér. Miroslav KudziaStále viac sa primkýna ku kompozícii farieb a tvarov, priestorovým spolupôsobeniam a aktívnej farebnosti. Fascinuje ho podmorský či hudobný svet, ktorý mu poskytuje obrovskú škálu pocitov i predstáv Prežívania, pocity, či vízie odhaľujú životné či duchovné kritéria tvorcu, ktorý intenzívnejšie využíva kolorit farieb a stále voľnejší je aj jeho maliarský rukopis. Tak vznikli doposiaľ neukončené cykly večnej reprodukcie života a smrti, viery a slobody a ďalšie, ktoré majú v jeho tvorbe svoj životopis - začiatok a pokračovanie, nie však zavŕšenie - koniec. Fascinuje ho podmorský či hudobný svet, ktorý mu poskytuje obrovskú škálu pocitov i predstáv, teda nekonečné možnosti pre postmodernistické či abstraktné subjektívne výtvarné stvárnenie. V jeho postmodernistickej či abstraktno - asociatívnej forme stvárnenia sa zobrazovaný objekt "roztápa" vo výrazných gradáciách dominantnej farebnosti tvarov. Akási svojrázna "rozdvojenosť" expresívneho stvárnenia pocitov, vnemov, predstáv či vízií asociuje s nekonečnosťou a neohraničenosťou času a priestoru ľudskej existencie. Kudziova tvorba je tvorivým rozmýšľaním o cene nekonečnosti života/večnosť/, iluzórnosti šťastia, vrtkavosti osudu, dobra a zla, víťazstiev a pádov, harmónie a disharmónie, svetla a temnoty, konfliktnosti a rozporuplnosti súčasnej ľudskej existencie. K tejto utajenej symbolike filozofických pojmov nachádza potrebnú obrazotvornú lexiku vo sfére postmoderny či abstrakcie. Autor dospieva k stále výraznejšej subjektivizácii videnia a tvorby, experimentovaniu s tvarom a farbou, dynamickému striedaniu farebných plôch, vlastnému pochopeniu vnútornej podstaty obrazu, čo naznačuje, že sa zbavuje vplyvu výtvarných vzorov slovenského i svetového výtvarného umenia.

Taký je Miroslav Kudzia v čase, keď uplynulo dvadsať rokov od prvej prezentácie jeho výtvarnej tvorby. Aj s odstupom rokov maliar zvádza tvorivý zápas o svoje ďalšie smerovanie, ktoré je, rovnako ako ľudské poznanie, nekonečné. V tomto smerovaní ešte ani zďaleka nepovedal posledné slovo.

Kategória:Narodenia v 1962
Kategória:Slovenskí maliari
3-iron

***3-iron*** (kórejsky Pindžip / 빈집 "Prázdny dom") je juhokórejský romanticko-dramatický film, natočený v roku 2004 režisérom Kim Ki-dokom, o dvoch mladých ľuďoch, ktorých náhodné stretnutie prerastie v zvláštny milostný vzťah. Film bol uvedený do slovenských kín 13. apríla 2006. 

## Príbeh

Samotársky mladík Tä-sok vlastní len silnú motorku strieborné BMW, na ktorej cestuje a vyhľadáva prázdne domy a byty, ktorých obyvatelia práve nie sú doma. Na dvere domov nalepuje letáčiky, a ak letáčik z niektorých dverí nezmizne, znamená to, že majitelia domu práve nie sú doma. V takomto dome potom dočasne býva a na oplátku uprace, vyperie bielizeň a opraví rozbité veci. Snaží sa vždy odísť ešte pred príchodom majiteľov, ale nie vždy sa mu to podarí.
 
V jednej, na prvý pohľad prázdnej vile sa stretne s bývalou modelkou Son-hwa, týranou svojim bohatým manželom. Tä-sok potrestá jej muža golfovou palicou (3-iron) a odchádza s ňou preč. Obaja pokračujú vo vyhľadávaní prázdnych bytov a prebývaní v nich. Neskôr je Tä-sok neprávom obvinený z vraždy, krádeže a únosu a Son-hwa sa musí proti svojej vôli vrátiť k svojmu manželovi, ktorého nenávidí.

Hlavní hrdinovia Tä-sok a Son-hwa počas celého filmu nevyslovia ani jedno slovo (s výnimkou prehovorenia Son-hwa v závere filmu). Dialógy vedú len vedľajšie postavy. 

## Zaujímavosti
* 3-iron je názov najmenej používanej golfovej palice, ktorá je paralelou k opustenému človeku či prázdnemu domu. 
* Kim Ki-dok napísal scenár filmu za jeden mesiac. Film sa natáčal 16 dní a strihanie filmu trvalo 10 dní. 

## Ocenenia
Film získal 6 ocenení a 4 nominácie.

* Víťaz ceny Little Golden Lion na filmovom festivale v Benátkach v roku 2004.
* Víťaz ceny Special Director's Award na filmovom festivale v Benátkach v roku 2004.
* Víťaz ceny FIPRESCI Prize na filmovom festivale v Benátkach v roku 2004.
* Víťaz ceny SIGNIS Award - Honorable Mention na filmovom festivale v Benátkach v roku 2004.
* Víťaz ceny Golden Spike na filmovom festivale vo Valladolid v roku 2004.
* Víťaz ceny FIPRESCI Film of the Year na filmovom festivale v San Sebastian v roku 2005.

* Nominácia na Zlatého Leva na filmovom festivale v Benátkach v roku 2004.
* Nominácia na Screen International Award na Európskom filmovom festivale v roku 2004.
* Nominácia na cenu David na David di Donatello Awards v roku 2005.
* Nominácia na cenu Silver Ribbon na Italian National Syndicate of Film Journalists v roku 2005.

## Externé odkazy
* 
* 

Kategória:Filmy Kórejskej republiky
Kategória:Filmy z 2004
Kategória:Filmy podľa názvu
Konispol

**Konispol** alebo **Konispoli**, po grécky Κονίσπολη (Konispoli), je najjužnejšie položené mesto v Albánsku. Je  vzdialené od albánsko-gréckych hraníc. Leží v nadmorskej výške okolo 
Konispol má 3 500 obyvateľov, väčšina sú Gréci.

## Κοnispolské jaskyne
V roku 1992, bolo na sever od mesta objavených 7 jaskýň. Ide o archeologické nálezisko s nálezmi z rôznych epoch.

Kategória:Mestá v Albánsku
Koplik

right|thumb|250px|Mesto Koplik a v pozadí Albánske Alpy.

**Koplik** alebo **Kopliku** je mesto v severozápadnom Albánsku, je to hlavné mesto okresu Malësi e Madhe má približne 5 000 - 7 000 obyvateľov. počas tureckej okupácie boli obyvatelia tohto mesta prevedený na islam, aj napriek tomu, že obyvateľstvo v Malësi e Madhe boli stále hlavne katolíci . 

Sídli tu miestny futbalový klub KS Veleciku Koplik.

Kategória:Mestá v Albánsku
Socha (architektúra)

**Socha** alebo **nožnice** je stĺp v priečelí domu, ktorý podopieral vrcholovú väznicu krovu (mohla to byť napríklad rázsocha).

Socha bola na fasáde zväčša priznaná. Ide o primitívny, veľmi starý a na Slovensku vzácny konštrukčný princíp, ktorý má svoje korene už v počiatkoch staviteľstva. Uplatňoval sa hlavne v Podunajsku. Zachované stavby sú napríklad v Šali, Vrakuni, Matúškove. 

## Pozri aj
* Ľudová architektúra na Slovensku

Kategória:Architektonické prvky
Kategória:Strešná konštrukcia
Korçë (mesto)

**Korçë** alebo **Korça** (, , arum. Corceao), je mesto, ktoré leží na juhovýchode Albánska blízko hraníc s Gréckom, je to hlavné mesto kraja Korçë. V roku 2011 malo približne 75&nbsp;000 obyvateľov, hlavne Arumunov, bolo tak piatym najväčším mestom krajiny. Leží na náhornej plošine vo výške  

História jeho osídlenia je dlhá takmer 6 000 rokov. Mesto Korçë bolo po stáročia dôležité náboženské stredisko pre ortodoxných kresťanov a moslimov. Počas tureckej doby tu žili hlavne kresťania, Arumuni, menšinu tvorili aj Gréci, ktorí sa tu usadili ako podnikatelia. Koritsa bola dôležitým obchodným centrom, vznikli tu významné grécke školy.
Sídli tu aj arcibiskup a tiež sa tu nachádza veľká mešita z 15. storočia.

Sídli tu aj miestny futbalový klub KS Skënderbeu Korçë.

## Iné projekty


Kategória:Mestá v Albánsku
Socha

**Socha** môže byť:
*v širšom (novšom) zmysle: sochárske dielo
*v užšom (staršom) zmysle: len sochárske dielo zobrazujúce postavu človeka alebo zvieraťa, spravidla zo všetkých strán voľné
*v architektúre: (spravidla drevená) podpera s dvojitým horným koncom, pozri socha (architektúra)

## Iné projekty
Vlajka Ománu

thumb|Vlajka Ománu

**Vlajka** Ománu má tri vodorovné pruhy: biely, červený a zelený (2:1:2) a pri žrdi červený zvislý pruh, ktorého šírka odpovedá polovici šírky vlajky. V hornom rohu je umiestnený ománsky štátny znak, pochádzajúci pravdepodobne z 18. storočia, červene kreslený do bielej siluety. Sú to dve skrížené zakrivené šable v bohato zdobených pošvách, dýka (gambia) a závesník. Prevládajúca červená farba pripomína, že väčšina obyvateľov štátu patrí k islamským Cháridžovcom (skoršia vlajka bola celá červená), a je aj farbou panovníka a Maskatu. Biela je farbou mieru, Ománu a imáma (náboženskej autority krajiny), zelená pripomína pohorie Džebel Achdar (Zelené hory) a islam.

Vlajka bola zavedená roku 1970, upravená v roku 1985.

## Galéria

Image:Flag of Oman (1970-1995).png|Vlajka Ománu (1985-1995)


## Iné projekty

Omán
Kategória:Omán
Plató

**Plató** alebo **plateau** môže byť:
*v geológii:
**náhorná plošina
**plošina, pozri plošina (geomorfológia)
**skrátene podmorské plató (podmorská plošina)
*v architektúre a podobne: veľká rovná plocha, plošina, rovina
*v medicíne: 
**stav, kedy predpísaný pravidelne užívaný liek (po čase) prestane účinkovať
**fáza sexuálneho reakčného cyklu, pozri pod sexuálny reakčný cyklus
* v gastronómii: tácka, podnos na poháre

**Plateau** môže byť:
*pieseň od Meat Puppets, pozri Plateau (song)
*štát v Nigérii, pozri Plateau (štát v Nigérii)
*department v Benine, pozri Plateau (department) 
*severoamerický kultúrny areál Indiánov, pozri Plateau (kultúrny areál)
*časť mesta Abidjan v Pobreží Slonoviny, pozri Plateau (Abidjan)
*zoskupenie jazykov z Baučskej vysočiny (Jos Plateau), pozri platoidné jazyky
*názov softvéru, pozri Plateau (softvér)
*vrch v USA v pohorí Catskill (), pozri Plateau (vrch v Catskill)
*hudobná skupina, pozri PlatEAU (hudobná skupina)
*osoba: 
** Joseph Plateau (18011883), matematik

## Pozri aj
*The Plateau, osada pri Montreali
Vlajka Pakistanu

thumb|Vlajka Pakistanu

**Vlajka [[Pakistan]]u** – národná vlajka vznikla v roku 1947 z vlajky politickej strany Všeindická moslimská liga, užívanej od r. 1906.

Na zelenom poli sú symboly islamu, biely polmesiac a biela päťramenná hviezda (pootočené približne od smeru k hornému cípu vlajky). K tomu bol pripojený biely zvislý pruh, zaberajúci štvrtinu dĺžky vlajky, ktorý reprezentuje hinduistov, kresťanov, budhistov, parsov a iné náboženské menšiny a naznačuje tak náboženskú toleranciu, zatiaľ čo zelená je farbou islamu. V roku 1964 dostali jednotlivé prvky túto symboliku: farba biela – mier, zelená – blahobyt, polmesiac – pokrok, hviezda – svetlo a vedenie. Zelená farba má tartanový odtieň.

## Iné projekty

Pakistan
Kategória:Pakistan
Vlajka Saudskej Arábie

thumb|Vlajka Saudskej Arábie

**Vlajka** Saudskej Arábie je zelená s bielym arabským nápisom a s palošom (s rovnou čepeľou). Zelená je farba islamu, proroka Mohameda a Fatimovcov, dynastie odvodzujúcej svoj pôvod od prorokovej dcéry Fatimy. Sečná zbraň symbolizuje výdobytky islamu a vahabitské bojovanie; nad ňou je moslimské vyznanie viery (Šaháda): *Nie je boha okrem Allaha a Mohamed je jeho prorok*, v originále "*la alih ala* *allah muhamad rasul allah*". Tento text zapĺňa blok s dĺžkou rovnej polovici dĺžky vlajky a s výškou rovnou štvrtine jej šírky a číta sa sprava doľava. 

Vlajka je v rôznych úpravách známa už od začiatku 19. storočia; s dvoma skríženými mečmi sa používala od roku 1946, neskôr bol pod motto umiestnený iba jeden meč zo zakrivenou čepeľou a vlajka s dvoma mečmi bola vyhradená kráľovi. Posledné úpravy pochádzajú z rokov 1973 a 1981.

## Galéria

Image:Civil Ensign of Saudi Arabia.svg|Námorná vlajka Saudskej Arábie 
Image:Naval Ensign of Saudi Arabia.svg|Námorná vojenská vlajka Saudskej Arábie
Image:Naval Jack of Saudi Arabia.svg|Vojenská vlajka Saudskej Arábie
Image:Royal Standard of Saudi Arabia.svg|Kráľovská vlajka Saudskej Arábie


## Iné projekty

Saudská Arábia
Kategória:Saudská Arábia
Nulové zariadenie

**Nulové zariadenie** je vo viacerých operačných systémoch špeciálny súbor, ktorý zahodí všetky doň zapísané údaje, pričom zapisujúcemu procesu oznámi, že operácia prebehla úspešne. V prípade čítania (pokiaľ je podporované) nevráti žiadne údaje, len príznak konca súboru (end-of-file, EOF).

V unixových a odvodených operačných systémoch (vrátane Linuxu, BSD, macOS) má štandardne názov **<code>/dev/null</code>**. V žargóne unixových programátorov je niekedy nazývaný ako **čierna diera** ().

Nulové zariadenie sa zvyčajne používa na odstránenie nežiaducich výstupov procesu alebo ako vhodný prázdny súbor pre vstup. Toto sa najčastejšie spraví presmerovaním.

Tieto poznatky sú často inšpiráciou pre unixových programátorov ako žargónové výrazy a metafory, napríklad *„prosím pošlite sťažnosti na adresu <code>/dev/null</code>“* alebo *„môj mail je archivovaný v <code>/dev/null</code>“* namiesto málo vtipných fráz *„neposielajte žiadne sťažnosti“*, *„môj mail bol zmazaný“* a *„choď do <code>/dev/null</code>“* je vlastne iba pretvorené a humornejšie *„choď do pekla“*.

Nulové zariadenie je často obľúbeným predmetom technických vtipov, ako napríklad varovanie používateľa že systémový `/dev/null` je už na 98 % plný. Na 1. apríla roku 1995 si nemecký časopis c't vystrelil z čitateľov reportážou o zosilnenom `/dev/null` čipe, ktorý sa mal efektívnejšie zbaviť prichádzajúcich dát ich premenením na blikanie internej LED diódy.

`/dev/null` je špeciálny súbor, nie adresár, preto sa doň nemôžu prenášať súbory so známym Unixovým `[[mv]]` príkazom za účelom vymazať ich. Na tento účel je štandardne príkaz `[[rm]]`.

Nulové zariadenie bolo podľa manuálovej stránky Berkeley Unix zavedené v Unixe verzie 4 z roku 1973.

Ekvivalentné zariadenie v CP/M (a neskôr DOS a Windows) sa nazýva **<code>NUL:</code>** resp. len **<code>NUL</code>**. Pod klasickým Amiga operačným systémom je toto zariadenie nazvané **<code>NIL:</code>**. Podobne, v OpenVMS je toto zariadenie nazvané **<code>NL:</code>**.

## Príklady použitia

### Unix/Linux/BSD/macOS
:`rm neexistujuci-subor 2> /dev/null` – pokúsi sa vymazať neexistujúci súbor bez zobrazenia chybovej hlášky (chybový výstup, kam sa hláška posiela je presmerovaný na nulové zariadenie)

### DOS/Windows
:`PAUSE >NUL` – počká na stlačenie klávesy bez zobrazenia akejkoľvek hlášky (štandardný výstup, kam sa správa posiela je presmerovaný na nulové zariadenie)

## Referencie

## Pozri aj
* :/dev/zero
* :/dev/random

Kategória:Unix
Kategória:CP/M
Kategória:DOS
Kategória:Microsoft Windows
Kategória:Internetový slang
Zgierz

**Zgierz** je mesto v strednom Poľsku na rieke Bzura. Leží v Lodžskom vojvodstve. Má katastrálnu výmeru 42,33 km² a okolo 58 164 obyvateľov (2007). 

## Iné projekty

## Externé odkazy
* Oficiálne stránky mesta 
* poloha mesta

Kategória:Mestá v Lodžskom vojvodstve
Kategória:Powiat zgierski
Centrálny federálny okruh

right|thumb|Poloha

**Centrálny federálny okruh** () je jeden z ôsmich federálnych okruhov Ruska. Slovo „Centrálny“ v názve okruhu má predovšetkým politický a historický dôvod, pretože v súčasnosti sa okruh nachádza v najzápadnejšej časti Ruska. Žije tu vyše 39 miliónov obyvateľov (2019) a má rozlohu . Najväčšími mestami sú Moskva a Voronež.   

Centrálny federálny okruh bol založený Výnosom prezidenta Ruskej federácie č. 849 dňa 13. mája 2000 ako jeden zo siedmich federálnych okruhov nového administratívneho usporiadania Ruska.

V roku 2010 postihlo oblasť centrálneho federálneho okruhu ako aj ďalších oblastí západného Ruska dlhotrvajúce sucho a lesné požiare. Sucho v tejto oblasti bolo najväčšie za 130 rokov, kedy boli zaznamenávané merania teploty v tejto oblasti.

## Administratívne členenie okruhu
Centrálny federálny okruh tvoria nasledovné subjekty Ruskej federácie:
náhľad|Administratívne členenie Centrálneho federálneho okruhu
Sedemnásť oblastí a jedno mesto federálneho významu.

Hlavným mestom Centrálneho federálneho okruhu, ako aj Moskovskej oblasti je mesto federálneho významu a hlavné mesto celej Ruskej federácie - Moskva. 

Moskovská oblasť má správne orgány umiestnené v dvoch mestách - v Moskve, ako aj v Krasnogorsku.

## Najväčšie sídla okruhu
Toto je zoznam najväčších miest okruhu

## Najvyšší politickí predstavitelia okruhu
### Splnomocnenec prezidenta Ruskej federácie
náhľad|Alexander D. Beglov
(plný názov funkcie znie: „Splnomocnenec prezidenta Ruskej federácie pre Centrálny federálny okruh“)
* Georgij Sergejevič Poltavčenko () - od 18. mája 2000 do 26. marca 2004; od 26. marca 2004 do 7. mája 2008; od 14. mája 2008 do 31. augusta 2011;
* Oleg Markovič Govorun () - od 6. septembra 2011  do 21. mája 2012
* Alexandr Dmitrijevič Beglov () - od 23. mája 2012  dodnes (2013)

## Referencie

## Externé odkazy
* Oficiálna info stránka Centrálneho federálneho okruhu (v ruštine) 
* Zákony subjektov Federácie Centrálneho federálneho okruhu (v ruštine)
Severozápadný federálny okruh

right|thumb|Poloha

**Severozápadný federálny okruh** je jeden z ôsmich federálnych okruhov Ruska. Zaberá jeho severnú európsku časť. Má rozlohu  a žije tu takmer 14 miliónov obyvateľov (2020).

## Administratívne členenie okruhu
Do Severozápadného federálneho okruhu patria nasledovné subjekty Ruskej federácie:
náhľad|Administratívne členenie Severozápadného federálneho okruhu 
:1. Archangeľská oblasť – administratívne centrum Archangeľsk
:2. Vologdská oblasť – administratívne centrum Vologda
:3. Kaliningradská oblasť – administratívne centrum Kaliningrad
:4. Karelská republika – administratívne centrum Petrozavodsk
:5. Komijská republika – administratívne centrum Syktyvkar
:6. Leningradská oblasť – administratívne centrum **[[Petrohrad]]**
:7. Murmanská oblasť – administratívne centrum Murmansk
:8. Nenecký autonómny okruh – administratívne centrum Narjan-Mar
:: * Nenecký AO je súčasťou Archangeľskej oblasti
:9. Novgorodská oblasť – administratívne centrum Velikij Novgorod
:10. Pskovská oblasť – administratívne centrum Pskov
:11. **[[Petrohrad]]** – mesto federálneho významu

Hlavným mestom Severozápadného federálneho okruhu je mesto **[[Petrohrad]]** (). Mesto je tiež administratívnym centrom Leningradskej oblasti a aj samo osebe je subjektom Ruskej federácie ako mesto federálneho významu.

## Najväčšie sídla okruhu
Najväčšími sídlami Severozápadného federálneho okruhu podľa počtu obyvateľov (údaje podľa kvalifikovaného odhadu Ruského štatistického úradu z r. 2010) sú:
* Petrohrad () 4.614 tis.
* Kaliningrad ()  420 tis.
* Archangeľsk () 348 tis.
* Čerepovec () 311 tis.
* Murmansk () 309 tis.
* Vologda () 286 tis.
* Petrozavodsk () 270 tis.
* Syktyvkar () 236 tis.
* Velikij Novgorod () 215 tis.
* Pskov () 192 tis.
* Severodvinsk () 187 tis.
* Uchta () 104 tis.

## Najvyšší politickí predstavitelia okruhu
### Splnomocnenec prezidenta Ruskej federácie
(plný názov funkcie znie: „Splnomocnenec prezidenta Ruskej federácie pre Severozápadný federálny okruh“)
* Viktor Vasilievič Čerkesov () – od 18. mája 2000 do 11. marca 2003;
* Valentina Ivanovna Matvienko () – od 11. marca 2003 do 1. novembra 2003;
* Ilia Iosifovič Klebanov () – od 25. november 2003 do 6. septembra 2011;
* Nikolaj Alexandrovič Vinničenko () – od 6. septembra 2011 do 10. marca 2013
* Vladimir Ivanovič Bulavin () – od 11. marca 2013 dodnes (r.2013)

## Referencie

## Externé odkazy
*  Oficiálna stránka Severozápadného federálneho okruhu (v ruštine)
Uralský federálny okruh

right|thumb|Poloha

**Uralský federálny okruh** () je jeden z ôsmich federálnych okruhov Ruska. Nachádza sa v západnej časti ázijskej časti Ruska. Okruh je rozlohou najväčším regiónom Ruskej federácie, má rozlohu  a žije tu 12 373 926 obyvateľov (2002). Najväčšími mestami sú Jekaterinburg, Čeľabinsk a Ťumeň.   

Uralský federálny okruh bol založený Výnosom prezidenta Ruskej federácie č. 849 dňa 13. mája 2000 ako jeden z federálnych okruhov nového administratívneho usporiadania Ruska. 

Patrí k ekonomicky najvýznamnejším regiónom Ruskej federácie, produkuje sa tu 16 % hrubého národného produktu a 20 % priemyselnej produkcie krajiny. 42 % vybratých daní v ruskom štátnom rozpočte pochádza práve z tohto okruhu.
V Uralskom federálnom okruhu sa nachádza obrovské nerastné bohatstvo, tretina ruských ložísk ropy, šestina zásob železnej rudy, 10 % drevnej hmoty, viac ako 4 % zásob farebných kovov. Toto územie je bohaté na veľké ložiská bauxitu, chromitu, farebných a vzácnych kovov, fosfátov, baritu, vápenca a ďalších prírodných stavebných materiálov. Ťaží sa tu viac ako 92 % plynu a 68 % ropy Ruskej federácie. Práve odtiaľto pochádza 40 % ruskej produkcie ocele.

## Administratívne členenie okruhu
Uralský federálny okruh tvoria nasledovné subjekty Ruskej federácie:
náhľad|vľavo|Administratívne členenie Uralského federálneho okruhu
Štyri oblasti a dva autonómne okruhy.
:1. Kurganská oblasť – administratívne centrum Kurgan
:2. Sverdlovská oblasť – administratívne centrum **[[Jekaterinburg]]**
:3. Ťumenská oblasť – administratívne centrum Ťumeň
:4. Chantyjsko-mansijský autonómny okruh* – administratívne centrum Chanty-Mansijsk
:5. Čeľabinská oblasť – administratívne centrum Čeľabinsk
:6. Jamalskonenecký autonómny okruh* – administratívne centrum Salechard
:** autonómne okruhy sú súčasťou [[Ťumenská oblasť|Ťumenskej oblasti]]*

Hlavným mestom Uralského federálneho okruhu je Jekaterinburg. 

## Najväčšie sídla okruhu
Najväčšími sídlami Uralského federálneho okruhu z hľadiska počtu obyvateľov (údaje podľa odhadu Ruského štatistického úradu z r. 2010) sú:
* Jekaterinburg () 1.344 tis.
* Čeľabinsk () 1.096 tis.
* Ťumeň () 580 tis.
* Magnitogorsk () 410 tis.
* Nižnij Tagil () 373 tis.
* Kurgan () 322 tis.
* Surgut () 302 tis.
* Nižnevartovsk () 248 tis.
* Zlatoust () 189 tis.
* Kamensk-Uraľskij () 179 tis.
* Miass () 152 tis.
* Pervouraľsk () 134 tis.
* Novyj Urengoj () 120 tis.
* Neftejugansk () 119 tis.
* Nojabrsk () 111 tis.
* Toboľsk () 99 tis.

## Najvyšší politickí predstavitelia okruhu
### Splnomocnenec prezidenta Ruskej federácie
(plný názov funkcie znie: „Splnomocnenec prezidenta Ruskej federácie pre Uralský federálny okruh“)
* Piotr Michajlovič Latyšev () – od 18. mája 2000 do 2. decembra 2008
* Nikolaj Alexandrovič Vinničenko () – od 8. decembra 2008 do 5. septembra 2011
* Jevgenij Vladimirovič Kujvašev () – od 6. septembra 2011 do 14. mája 2012
* Igor Riurikovič Cholmanskich () - od 18. mája 2012 dodnes (2013)

## Referencie

## Externé odkazy
* Oficiálny portál Uralského federálneho okruhu (v ruštine, angličtine, nemčine) 
* Oficiálny portál Splnomocnenca Uralského federálneho okruhu (v ruštine)
Povolžský federálny okruh

náhľad|Poloha

**Povolžský federálny okruh** () je jeden z ôsmich federálnych okruhov Ruska. Nachádza sa na juhovýchode európskej časti Ruska v regióne pozĺž rieky Volgy (Povolžie). Má rozlohu  a žije tu vyše 29 miliónov obyvateľov (2019). Najväčšími mestami sú Nižný Novgorod, Samara a Kazaň.

## Administratívne členenie okruhu
Povolžský federálny okruh tvoria nasledovné subjekty Ruskej federácie:
náhľad|Administratívne členenie Povolžského federálneho okruhu
Šesť republík, sedem oblastí a jeden kraj.
:1. Baškirská republika - administratívne centrum Ufa
:2. Kirovská oblasť - administratívne centrum Kirov
:3. Marijská republika - administratívne centrum Joškar-Ola
:4. Mordvianska republika - administratívne centrum Saransk
:5. Nižnonovgorodská oblasť - administratívne centrum **[[Nižný Novgorod]]**
:6. Orenburská oblasť - administratívne centrum Orenburg
:7. Penzianska oblasť - administratívne centrum Penza
:8. Permský kraj - administratívne centrum Perm
:9. Samarská oblasť - administratívne centrum Samara
:10. Saratovská oblasť - administratívne centrum Saratov
:11. Tatárska republika - administratívne centrum Kazaň
:12. Udmurtská republika - administratívne centrum Iževsk
:13. Ulianovská oblasť - administratívne centrum Ulianovsk
:14. Čuvašská republika - administratívne centrum Čeboksary

Hlavným mestom Povolžského federálneho okruhu je **[[Nižný Novgorod]]**.

## Najväčšie sídla okruhu
Toto je zoznam najväčších miest okruhu

## Najvyšší politickí predstavitelia okruhu
### Splnomocnenec prezidenta Ruskej federácie
(plný názov funkcie znie: „Splnomocnenec prezidenta Ruskej federácie pre Povolžský federálny okruh“)
* Sergej Vladilenovič Kirienko () - od 18. mája 2000 do 14. novembra 2005
* Alexandr Vladimirovič Konovalov () - od 14. novembra 2005 do 7. mája 2008
* Grigorij Alexejevič Rapota () - od 14. mája 2008 do 14. decembra 2011
* Michail Viktorovič Babič () - od 15. decembra 2011 dodnes (2013)

## Externé odkazy
* Oficiálny portál Povolžského federálneho okruhu a Splnomocnenca PFO (v ruštine)
Vlajka Turecka

thumb|Súčasná vlajka Turecka

**Vlajka [[Turecko|Turecka]]** – dnešná podoba tureckej vlajky pochádza z roku 1844. Je to červený list s bielym polmesiacom a bielou päťramennou hviezdou, starými symbolmi islamu: polmesiac bol na osmanskej vlajke už v 16. storočí a hviezda (skôr bola osemramenná) od roku 1793. Hviezda sa z vonku dotýka jedným ramenom pomyselnej spojnice obidvoch rožkoch polmesiaca a celý emblém je posunutý od stredu máličko k žrdi.

V rokoch 1920 – 1923 bola základná farba vlajky zelená. Dnešná podoba vlajky bola naposledy schválená roku 1936. Z tureckej vlajky bola odvodená vlajka tuniská.

## Galéria

Súbor:Ottoman Flag.svg|Staršia vlajka Turecka (Osmanská ríša)
Súbor:Turkishflag.jpg|Vlajúca vlajka Turecka


## Iné projekty

Turecko
Kategória:Štátne symboly Turecka
El Volcán

**El Volcán** je názov v súčasnosti neaktívneho stratovulkánu, nachádzajúceho sa na východne od jedného z piatich veľkých gejzírových polí sveta El Tatio v centrálnej časti Čile, blízko hraníc s Bolíviou. Sopka je tvorená prevažne dacitmi, no vo vrchnej časti vulkánu sa zvyšuje podiel andezitov. Posledná erupcia nie je doložená, no podľa niektorých vedcov je koniec jej činnosti stanovený na koniec pleistocénu a začiatok holocénu.

## Referencie


## Externé odkazy
* www.volcano.si.edu  - stratovulkán El Volcán na Global Volcanism Program 

Kategória:Sopky Čile
Kategória:Stratovulkány
Mytišči

**Mytišči** je mesto v Rusku, štvrté najväčšie mesto v Moskovskej oblasti. Nachádza sa 19 km severovýchodne od Moskvy na rieke Jauza a hraničí s Moskvou. Je to sídlo Mytiščinského rajónu a najväčšie priemyselné centrum regiónu. Žije tu 160-tisíc obyvateľov (2002). Mytišči je známe svojím akvaduktom, postaveným v roku 1804 – prvým vodovodným potrubím, ktoré slúžilo rastúcej populácii Moskvy. V roku 2022 malo mesto približne 262 702 obyvateľov.

## Iné projekty

Kategória:Mestá v Rusku
El Tatio

[náhľad|[Gejzíry v El Tatio]]
**El Tatio** (alebo **Los Géiseres del Tatio**) je názov vulkanicky a hydrotermálne aktívnej zóny v centrálnej časti Čile, v nadmorskej výške približne 4 200 m. Oblasť El Tatio je známa výskytom gejzírov (s počtom > 80 aktívnych gejzírov je navyšší výskyt gejzírov na južnej pologuli a zároveň tretí najvyšší výskyt na svete - po Yellowstone a doline gejzírov na Kamčatke). Taktiež je to aj jedno z najvyššie položených miest na Zemi s aktívnym výskytom gejzírov. Oblasť El Tatio je obľúbená turistická destinácia.

## Iné projekty

## Externé odkazy
* www.volcano.si.edu - El Tatio na Global Volcanism Program 

Kategória:Gejzíry v Čile
Kategória:Sopky Čile
Mentálny šport

**Mentálny šport** alebo **duševný šport** je šport založený hlavne na duševnej činnosti. Ide väčšinou o logické spoločenské hry. Organizácie hráčov mentálnych športov združuje Medzinárodná asociácia mentálnych športov, ktorá v roku 2008 plánuje usporiadať prvú olympiádu mentálnych športov pod názvom *[[mentalympiáda]]*.

Medzi mentálne športy zastúpené na prvej mentalympiáde patria:
* bridž
* dáma
* go
* šach
* čínsky šach

Mentálne športy možno pestovať až do najvyššieho veku, okrem mentálnych schopností vyžadujú hlavne na vrcholovej úrovni i kondičnú výdrž, okrem logických schopností i silnú psychickú odolnosť.

Podľa Mind Sports Organisation Worldwide Ltd. možno za mentálne športy pokladať aj celý rad ďalších
spoločenských hier napr. Poker, Scat, Othello a mnohé ďalšie. Táto organizácia poriada v roku 2008 už 12. olympiádu mentálnych športov. Táto olympiáda však nie je organizovaná oficiálnymi športovými zväzmi.

## Referencie
Riazanská oblasť

thumb|Poloha oblasti

**Riazanská oblasť** je oblasť a federálny subjekt v Rusku. Nachádza sa na juhu európskej časti krajiny, 200 km juhovýchodne od Moskvy. Má rozlohu 39 600 km² a žije tu 1 227 910 obyvateľov (2002). Hlavné mesto je Riazaň.

## Iné projekty


Kategória:Oblasti v Rusku
Kategória:Centrálny federálny okruh
Svetová federácia dámy

**Svetová federácia dámy** (, skr. **FMDJ**) je medzinárodná federácia národných zväzov dámy, ktorá združuje viac než 50 národných federácií. Bola založená v roku 1947 federáciami štyroch štátov: Francúzsko, Holandsko, Belgicko a Švajčiarsko. 

FMJD je členom: 
* GAISF (Global Association of International Sports Federations)
* IMSA (International Mind Sports Association)

## Externé odkazy
* Oficiálna stránka FMJD 

Kategória:Dáma
Kategória:Medzinárodné športové organizácie
Kategória:Organizácie založené v 1947
Alexej Alexejevič Morozov

**Alexej Morozov** (Алексей Морозов, * 16. február 1977, Moskva, ZSSR) je prezident KHL a bývalý ruský hokejista, naposledy hráč PCHK CSKA. 

V roku 1995 ho draftoval v prvom kole klub Pittsburgh Penguins. V Pittsburghu odohral 7 sezón, 451 zápasov, v roku 2004 sa vrátil do Ruska. 

## Externé odkazy
* 

Kategória:Ruskí hokejisti
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Ruskí strieborní olympijskí medailisti
Kategória:Hráči Pittsburgh Penguins
Kategória:Hokejisti draftovaní klubom Pittsburgh Penguins
Kategória:Osobnosti z Moskvy
Krujë (mesto)

**Krujë** alebo **Kruja** (po grécky: Κρόια *Kroia*, po taliansky: *Croia*, po turecky: *Akçahisar*) je hlavné mesto okresu Krujë v Albánsku. 

Názov mesta pochádza z albánskeho slova jar, *krua*.

## Dejiny
vľavo|náhľad|Hrad Skanderbeg.
Krujë je najznámejšie ako rodné mesto albánskeho národného hrdinu Skanderbega. Stadiaľ boli počas 35 rokov úspešne odrážaní Osmanskí Turci (v rokoch 1443 až 1478). Hrad bol ubránený počas štyroch obkľúčení Osmanskými Turkami pred konečnou kapituláciou krátko po smrti albánskeho národného hrdinu Gjergje Kastriotiho (Skanderbega).

## Súčasnosť
Hlavné turistické atrakcie sú hrad a pevnosť, Skanderbegove múzeum vo vnútri hradu a starý obnovený orientálny trh. V pevnosti je opravený dom z obdobia Osmanských Turkov, ktorý slúži ako Etnografické múzeum.

## Externé odkazy
* História a popis Krujë 
* Krujë

## Iné projekty

Kategória:Krujë (mesto)
Kategória:Mestá v Albánsku
Habánsky dom

**Habánsky dom** je osobitý typ obytnej budovy ľudovej architektúry na Slovensku, ktorý začali na Záhorí stavať nemeckí kolonisti habáni.

Pre ich domy je charakteristické obytné podkrovie, niekedy dokonca trojposchodové domy. Mohutné steny z nepálených tehál niesli hrazdenú konštrukciu štítu, v ktorej boli okná. Strecha bola riešená na Slovensko netypicky - slama sa namáčala do hliny a po uložení na strechu sa znova namazala vrstvou hliny. Na nej sa časom uchytil mach. Veľkou výhodou takýchto striech bola ich nehorľavosť.

Jeden celok habánskej architektúry sa zachoval v pamiatkovej rezervácií vo Veľkých Levároch, kde sa nachádza aj Habánske múzeum. 

## Referencie
* Thurzo, I.: *Ľudová architektúra na Slovensku*. Albert Marenčin - Vydavateľstvo PT, Bratislava 2004

## Externé odkazy
* Habánsky dvor vo Veľkých Levároch 

Domy
Kategória:Domy
Kategória:Dejiny architektúry
Kategória:Architektúra na Slovensku
Rostovská oblasť

thumb|Poloha

**Rostovská oblasť** je oblasť a federálny subjekt Ruskej federácie. Nachádza sa v Južnom federálnom okruhu.

Má rozlohu 100 800 km² a žije tu 4,4 milióna obyvateľov (podľa sčítania z roku 2002 89% tvoria Rusi). Najväčšou riekou je Don, na ktorej leží hlavné mesto oblasti Rostov nad Donom. Ďalšími významnými mestami sú prístavné mesto Taganrog na brehu Azovského mora, Šachty, alebo starobylé mesto Azov.

## Iné projekty
Samarská oblasť

**Samarská oblasť** je oblasť a federálny subjekt Ruskej federácie. Má rozlohu 53 600 km² a žije tu 3,21 milióna obyvateľov (podľa sčítania z roku 2010). Hlavným mestom oblasti je Samara.

## Referencie


## Iné projekty
Saratovská oblasť

thumb|Poloha

**Saratovská oblasť** je oblasť a federálny subjekt Ruskej federácie. Nachádza sa v Povolžskom federálnom okruhu.

Má rozlohu  a žije tu 2,67 milióna obyvateľov (podľa sčítania z roku 2002). Hlavným mestom oblasti je Saratov.

## Iné projekty


Kategória:Oblasti v Rusku
Kategória:Povolžský federálny okruh
Moskovská oblasť

thumb|Poloha oblasti

**Moskovská oblasť** je oblasť a federálny subjekt Ruskej federácie. Nachádza sa v Centrálnom federálnom okruhu.

Má rozlohu 45 900 km² a žije tu 6,62 milióna obyvateľov (podľa sčítania z roku 2002). Hlavným mestom oblasti je Moskva, ktorá však nie je územnou súčasťou oblasti.

## Iné projekty
Murmanská oblasť

thumb|Poloha oblasti

**Murmanská oblasť** je oblasť a federálny subjekt Ruskej federácie. Nachádza sa v Severozápadnom federálnom okruhu.

Má rozlohu 144 902 km² a žije tu 667 744 obyvateľov (podľa sčítania z roku 2021). Hlavným mestom oblasti je Murmansk.

## Iné projekty
Richard Brautigan

**Richard Gary Brautigan** (* 30. január 1935 – † 14. september 1984) bol americký spisovateľ, ktorý býva zaraďovaný buď do postmoderny alebo k beatnikom.

V mladosti mu diagnostikovali paranoidnú schizofréniu a prešiel si šokovú terapiu, čo ho veľmi ovplyvnilo. V začiatkoch beat generation žil v San Franciscu a napriek tomu, že s týmto hnutím úzko spolupracoval, nikdy sa k nemu neprihlásil.

Brautigan rozdával svoje básne na ulici, čo bolo pre beat generation relatívne obvyklé, ale odmietal sa zúčastňovať verejných čítaní (čo bolo neobvyklé). Svoje básne rozdával vytlačené na balíčkoch so semenami rastlín. Každý človek dostal osem balíčkov semien na ktorých boli vytlačené básne. Zaujímavosťou je, že neotvorené balíčky sú medzi zberateľmi veľmi cenené a prakticky je nemožné si ich zohnať.

Vo svojich dielach (napr. Pstruholov v Amerike, V melónovom cukre) tak na beatnikov zdanlivo nadväzoval, no svojou snovou atmosférou vždy spájal nespojiteľné a lámaním jazyka vytváral nový obraz literárnej skutočnosti.

V roku 1957 sa oženil a v roku 1970 sa rozviedol, čo zhoršilo jeho depresie. Roku 1972 sa presťahoval z Montany do Pine Creek a od tej doby neposkytol žiadny rozhovor a odmietal účasť na všetkých oficiálnych akciách.

V roku 1984 sa zastrelil.

## Dielo

### Próza
*1964 *A Confederate General From Big Sur* ISBN 0-224-61923-3
*1967 *Trout fishing in America* ISBN 0-395-50076-1
*1968 *In Watermelon Sugar* ISBN 0-440-34026-8
*1970 *Revenge of the Lawn* ISBN 0-671-20960-4
*1971 *The Abortion: An Historical Romance* 1966, ISBN 0-671-20872-1
*1974 *The Hawkline Monster: A Gothic Western* ISBN 0-671-21809-3
*1975 *Willard and His Bowling Trophies: A Perverse Mystery* ISBN 0-671-22065-9
*1976 *Sombrero Fallout: A Japanese Novel* ISBN 0-671-22331-3
*1977 *Dreaming of Babylon: A Private Eye Novel* ISBN 0-440-02146-4
*1980 *The Tokyo-Montana Express* ISBN 0-440-08770-8
*1982 *So the Wind Won't Blow It All Away* ISBN 0-395-70674-2
*1982 *An Unfortunate Woman: A Journey)* 1.krát vydané v r.2000 ISBN 0-312-27710-5

### Poézia
*1958 *The Galilee Hitch-Hiker*
*1959 *Lay the Marble Tea*
*1960 *The Octopus Frontier*
*1963 *All Watched Over by Machines of Loving Grace*
*1968 *Please Plant This Book*
*1968 *The Pill versus the Springhill Mine Disaster*
*1970 *Rommel Drives on Deep into Egypt*
*1971 *Loading Mercury with a Pitchfork* ISBN 0-671-22263-5. ISBN 0-671-22271-6 pbk) 
*1978 *June 30th, June 30th* ISBN 0-440-04295-X) 
*1999 *The Edna Webster Collection of Undiscovered Writings* ISBN 0-395-97469-0)

### V češtine
*1993 Chytání pstruhů v Americe ISBN 80-85769-18-2
*1994 Expres Tokyo-Montana ISBN 80-85617-45-5
*1995 Willard a jeho kuželkářské ISBN 80-85794-60-8
*1996 Ano, rybí hudba ISBN 80-85769-89-1
*1996 V melounovém cukru ISBN 80-7203-020-5
*1997 Konfederační generál z Big Suru ISBN 80-7023-240-4
*1998 Trávník se mstí ISBN 80-7207-205-6
*2001 Nešťastná žena: cesta ISBN 80-7207-437-7
*2002 Hawklinská nestvůra ISBN 80-7207-475-X
*2004  ISBN 80-7203-554-1

Kategória:Spisovatelia USA
Kategória:Beat generation
Kategória:Osobnosti z Tacomy (Washington)
Kategória:Obete samovrážd
Kuçovë (mesto)

**Kuçovë** alebo **Kuçova** je hlavné mesto okresu Kuçovë v strednom Albánsku s 12 654 obyvateľmi (2011). Nachádza sa v ňom veľa múzeí a parkov, jedným z najväčších je park *Te Pishat*. 

Kuçovë bolo na začiatku päťdesiatych rokoch od doby talianskeho vplyvu priemyselné mesto. Je jedným z albánskych miest, ktoré je známe svojím ropným priemyslom, spolu s mestami Patos a Ballsh. Je aj domovom jednej z vojenských leteckých základní v Albánsku.

Sídli tu futbalový klub KF Naftëtari Kuçovë.

Kategória:Mestá v Albánsku